**Prevádzka a vnútorný režim školy od 01. 09.2020**

**Tento pokyn stanovuje základné prevádzkové podmienky ZŠ po dobu trvania pandémie ochorenia Covid 19.**

**Rešpektuje opatrenia, usmernenia a odporúčania ÚVZ SR a MŠVVaV SR.**

**Podmienky na zaistenie bezpečnosti a ochrany zdravia žiakov**

* Príchod do školy: od 7,00 – do 7,30. Dieťa môže prichádzať i odchádzať samé. V prípade, že žiaka doprevádza dospelá osoba, nesmie vstúpiť do priestorov školy. Zákaz vjazdu autom do areálu školy.
* Pri rannom vstupe do školy bude žiakom odmeraná teplota bezdotykovým teplomerom a každý si vydezinfikuje ruky.
* Po príchode do školy si žiak odloží veci, ktoré v triede nepotrebuje na vešiak na chodbe školy a žiak odchádza do triedy. Zdržuje sa vo svojej triede a opúšťa triedu opustí len so súhlasom pedagóga – toaleta, prestávka, pobyt vonku...
* Okrem školských pomôcok, mobilu, dve rúška – jedno používa, jedno má do rezervy v prípade znečistenia, papierových vreckoviek, nápoja a desiaty si žiak nič iné do školy nenosí.
* Žiak si v triede umýva ruky bežným spôsobom, ktorý je v súlade s aktuálnymi hygienicko – epidemiologickými nariadeniami – použije mydlo v dávkovači a papierovú utierku, ktorú po použití odhodí do koša.
* Na toaletách použije rovnako mydlo v dávkovači a jednorazové papierové utierky.
* **Žiaci prvého a druhého stupňa povinne nosia rúško všade vo vnútorných priestoroch základnej školy, vrátane svojej triedy.**
* Pedagogický zamestnanec základnej školy nosí rúško. Nepedagogický zamestnanec nosí rúško v súlade s aktuálnymi opatreniami RÚVZ.
* V miestnosti, v ktorej sa zdržuje skupina, bude zabezpečené časté a intenzívne vetranie.
* Upratovanie a dezinfekcia toaliet prebieha 3x denne. Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, sa vykonáva minimálne dvakrát denne a podľa potreby (napr. kľučky dverí, PC učebňa, Anj učebňa). Minimálne raz denne sa vykoná dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú.

**Organizácia vyučovania a výchovnej činnosti:**

**- Opatrenia sú založené na princípe ROR : Rúško, Odstup, Ruky. Nosenie rúška, dodržiavanie odstupu, umývanie rúk.**

- Vyučovací proces bude organizovaný tak, aby bolo možné väčšinou času tráviť vonku, buď v areáli školy, alebo mimo neho podľa počasia.

- Telesná výchova sa realizuje v exteréri v prípade priaznivého počasia.

- Stravovanie bude prebiehať obvyklým spôsobom a podľa tried.

* Skupina detí, ktoré nebudú navštevovať ŠKD pôjdu po vyučovaní domov. Tí, ktorí sa stravujú v školskej jedálni, pôjdu na obed v určenom čase podľa stanoveného harmonogramu.
* Deti navštevujúce ŠKD majú možnosť odchodu najneskôr o 16,00.
* Prípadné zmeny ohláste obvyklým spôsobom – písomne, telefonicky, alebo cez Edupage – **deň vopred alebo ráno do 8,00.**
* **Odhlasovanie z obeda deň vopred (v pondelok ráno do 8,00).**
* **Mliečna desiata (doplnkové stravovanie) sa zatiaľ nerealizuje.**

**Hygienické pokyny:**

* **V prípade, že sa u niektorého z detí prejavia príznaky ochorenia COVID-19, bude izolované v miestnosti na to určenej a zákonný zástupca si príde dieťa vyzdvihnúť.**
* Časté umývanie rúk, príp. dezinfekcia je potrebná.
* V priestoroch školy sú zabezpečené hygienické potreby – dezinfekčné prostriedky, antibakteriálne mydlá, papierové utierky, toaletný papier.
* Žiaci sa budú vyhýbať osobnému kontaktu pri akejkoľvek činnosti.
* Z domu si nebudú nosiť zbytočné predmety, hračky. Nebudú si navzájom požičiavať učebné pomôcky.
* Desiatu a pitný režim zabezpečí rodič – dieťa si ju prinesie hygienicky zabalenú. S desiatou ani obedom sa nesmie žiak deliť so spolužiakmi.
* V prípade výskytu zdravotných problémov bude rodič okamžite kontaktovaný a dieťa musí v čo najrýchlejšom čase prevziať.
* **V prípade výskytu infekcie u ktoréhokoľvek člena rodiny žiaka, alebo zamestnanca, tento ostáva doma a skutočnosť bezodkladne oznámi riaditeľke školy (aj v čase mimo vyučovania).**

**Zákonný zástupca**

* **rešpektuje pokyny riaditeľky školy, ktoré sú v súlade s opatreniami a odporúčaniami ÚVZ SR a MŠVVaV SR.**
* rešpektuje, že nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy,
* berie na vedomie, že ak žiak v priebehu dňa vykazuje niektorý z možných príznakov COVID-19, je nutné umiestniť ho do izolačnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 základná škola informuje príslušný regionálny úrad verejného zdravotníctva tak, ako je to v prípade iných infekčných ochorení.
* zabezpečí každý deň pre svoje dieťa 2 rúška a papierové jednorazové vreckovky v množstve, ktoré mu vystačí na celý deň,
* zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk),
* dodržiava pokyny riaditeľky školy, ktoré upravujú podmienky prevádzky školy zahrnuté v tomto dokumente,
* **Povinnosťou zákonného zástupcu je bezodkladne nahlásenie karantény, ak bola dieťaťu nariadená lekárom, alebo orgánom RÚVZ. Za týchto podmienok je dieťa zo školy vylúčené.**
* rešpektuje zákaz zhromažďovania sa osôb pred školou a v areáli školy.

**Riaditeľka školy**

* Zabezpečí, aby všetky pokyny týkajúce sa zmien v organizácii vyučovania a požiadaviek na bezpečnosť a hygienu vých. - vzdelávacieho procesu školy boli dostupné všetkým rodičom na webovom sídle školy.
* Zabezpečí zverejnenie každej zmeny.
* Zabezpečí a uloží podpísané Vyhlásenia o bezinfekčnosti detí i zamestnancov.
* Zabezpečí, aby rodičia písomne oznámili čas a spôsob odchodu dieťaťa zo školy/ŠKD a podpisom potvrdili, že boli oboznámení a berú na vedomie podmienky, ktoré škola stanovila v tomto dokumente.
* Zabezpečí zmenu rozvrhu spolu s triednymi učiteľkami.
* Zabezpečí oznámenie, ktoré oboznámi prichádzajúcich s podmienkami vstupu do školy a ohlásenia sa vopred zvončekom alebo telefonicky.
* Rozvrhne časový harmonogram ranného príchodu žiakov do školy.
* Rozvrhne časový harmonogram obedovania.
* Ak žiak v priebehu dňa vykazuje niektorý z možných príznakov COVID-19 informuje zákonného zástupcu.
* V prípade potvrdenia ochorenia COVID-19 u akéhokoľvek zamestnanca školy alebo žiaka školy vedenie školy postupuje podľa usmernení príslušného RÚVZ.

**Pedagogický zamestnanec**

* Pri vstupe vykoná ranný filter. Bezdotykovým teplomerom vykoná ranné meranie teploty v strede čela každému žiakovi pri vchode a dozrie, aby si vydezinfikoval ruky. V prípade, že nameraná teplota bude 37,5°C, izoluje dieťa a po 2 min opakovane zmeria teplotu. Ak teplomer vykáže naďalej 37,5 a viac oznámi túto skutočnosť zodpovednému pedagógovi.
* Obsah a formu vzdelávacích činností bude voliť tak, aby boli zaistené hygienicko-epidemiologické opatrenia.
* Pedagogickí zamestnanci (ďalej PZ) zabezpečia rozstupy medzi žiakmi podľa zváženia a možností pri každej činnosti.
* V prípade podozrenia na ochorenie COVID-19 v škole, vo svojej skupine bezodkladne túto skutočnosť oznámi riaditeľke školy, ktorý vzniknutú situáciu rieši so zriaďovateľom, príslušným RÚVZ, ďalšími zamestnancami školy, zákonnými zástupcami. Žiaka s možnými príznakmi na COVID-19 izoluje do príchodu zákonného zástupcu, v miestnosti, do ktorej od tej chvíle nebude mať nikto prístup a po prevzatí dieťaťa bude kompletne vydezinfikovaná. Pri prvom vstupe do práce všetci pedagogickí zamestnanci vyplnia dotazník o zdravotnom stave pred návratom do zamestnania.
* Po zazvonení vchodového zvončeka neposiela žiaka otvoriť dvere! Kontrolu osôb a nutnosti vojsť do priestorov školy rieši školník a upratovačky.
* Sprevádza svojich žiakov na obed tak, aby boli zaistené hygienicko-epidemiologické opatrenia (odstupy, umývanie rúk, použitie WC a pod.) v stanovený čas.
* Nosí rúško aj mimo triedy. Pri vykonávaní výchovno-vzdelávacieho procesu nosí rúško.
* Pravidelne a intenzívne vetrá triedy.
* Využíva školský dvor na pobyt vonku a telesno-pohybové aktivity.
* Ak sa u pedagóga objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

**Školník**

* Nosí rúško.
* Otvára uzamknuté vchodové dvere a kontroluje nutnosť vojsť do priestorov školy do 10:00 hod. Cudzie osoby nevpúšťa.
* Dopĺňa dezinfekčné prostriedky, papierové utierky a mydlá v dávkovači. Hlási ich nedostatok v dostatočnom predstihu.
* Všetky vnútorné priestory ZŠ je potrebné počas dňa pravidelne krátko a intenzívne vetrať, min. raz za hodinu.
* Ak sa u školníka objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

**Upratovačka**

* Nosí rúško.
* Ráno po rannom filtri prvýkrát dezinfikuje podlahy spoločných priestorov, kľučky a všetky iné dostupné dotykové plochy, povrchy a predmety v spoločných priestoroch.
* Po odchode žiakov a zamestnancov školy vykoná dôkladné čistenie plôch, povrchov vo všetkých priestoroch, kde sa zdržiavali žiaci a zamestnanci školy.
* Ak sa u upratovačky objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.
* Pracovník zodpovedný za sanitáciu priestorov ZŠ je informovaný a poučený o sprísnených podmienkach čistenia a o potrebe priebežného čistenia a dezinfekcie dotykových plôch, ostatných povrchov a predmetov vrátane zariadení osobnej hygieny.
* Priestory ZŠ, dotykových plôch, ostatných povrchov a predmetov, ktoré prišli do kontaktu so žiakmi a personálom, všetkých povrchov, kľučiek, zariadení osobnej hygieny, je potrebné čistiť a dezinfikovať dvakrát denne dezinfekčným prostriedkom s virucídnym účinkom s predpísanou koncentráciou a dobou pôsobenia. Pracovníčka počas vykonávania sanitácie používa osobné ochranné prostriedky.
* Všetky vnútorné priestory ZŠ je potrebné počas dňa pravidelne krátko a intenzívne vetrať, min. raz za hodinu.
* Dezinfekciu povrchov dotykových plôch (kľučiek, vodovodných batérií, splachovačov, klávesnice PC, pracovných stolov vykonáva personál zariadenia pravidelne, niekoľkokrát denne.
* Zariadenia osobnej hygieny sú čistené a dezinfikované 3x denne a podľa potreby. Počas veľkej prestávky dezinfikuje priestory PC učebne a ANJ učebne a následne po skončení vyučovania.
* Odpadové nádoby v priestoroch školy sú bez vrchného uzatvárania.
* Sanitácia priestorov sa vykonáva podľa schváleného prevádzkového poriadku zariadenia a podľa tabuľky v prílohe - hygienicko-epidemiologický režim, vzor dezinfekčného programu.

Tento dokument sa vzťahuje na základné prevádzkové podmienky základnej školy a dodatok k prevádzkovému poriadku školy po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.

V prípade akýchkoľvek dôležitých zmien budeme rodičov i zamestnancov bezodkladne informovať.

Oficiálne pokyny, rozhodnutia a usmernenia nájdete na stránkach [www.minedu.sk](http://www.minedu.sk) a [www.uvzsr.sk](http://www.uvzsr.sk)

* <https://www.minedu.sk/manual-opatreni-pre-skoly-a-skolske-zariadenia-aktualizovany/>
* <http://www.uvzsr.sk/index.php?option=com_content&view=category&layout=blog&id=250&Itemid=153>

PaedDr. Andrea Pániková

riaditeľka školy